CELEX: 62015CN0518
Language: et
Date: 2015-09-28 00:00:00
Title: Kohtuasi C-518/15: Eelotsusetaotlus, mille on esitanud Cour du travail de Bruxelles (Belgia) 28. septembril 2015 – Ville de Nivelles versus Rudy Matzak

14.12.2015   
            
            
               ET
            
            
               Euroopa Liidu Teataja
            
            
               C 414/21
            
         Eelotsusetaotlus, mille on esitanud Cour du travail de Bruxelles (Belgia) 28. septembril 2015 – Ville de Nivelles versus Rudy Matzak
   (Kohtuasi C-518/15)
   (2015/C 414/26)
   Kohtumenetluse keel: prantsuse
   
      Eelotsusetaotluse esitanud kohus
   
   Cour du travail de Bruxelles
   
      Põhikohtuasja pooled
   
   
      Apellant: Ville de Nivelles
   
      Vastustaja: Rudy Matzak
   
      Eelotsuse küsimused
   
   
               1.
            
            
               Kas direktiivi 2003/88 (tööaja korralduse teatavate aspektide kohta) (1) artikli 17 lõike 3 punkti c alapunkti iii tuleb tõlgendada nii, et liikmesriigid võivad välistada teatavad avalik-õigusliku päästeasutuse poolt tööle võetud päästjate kategooriad seda direktiivi üle võtvate sätete, seal hulgas töö- ja puhkeaega määratlevate sätete kohaldamisalast?
            
         
               2.
            
            
               Kas niivõrd, kui direktiiv 2003/88 (tööaja korralduse teatavate aspektide kohta) näeb ette vaid miinimumnõuded, tuleb seda tõlgendada nii, et see ei takista liikmesriigi seadusandjat kehtivana hoidmast või kehtestamast tööaja vähempiiravat määratlust?
            
         
               3.
            
            
               Kas ELTL artikli 153 lõiget 5 ja direktiivi 2003/88 (tööaja korralduse teatavate aspektide kohta) eesmärke arvestades tuleb selle direktiivi artiklit 2, mis määratleb direktiivis kasutatavad peamised mõisted ja eelkõige töö- ja puhkeaja mõiste, tõlgendada nii, et see ei kohaldu tööaja mõiste suhtes, mille alusel on võimalik määrata kindlaks kodus viibitava valveaja eest makstav töötasu?
            
         
               4.
            
            
               Kas direktiiv 2003/88 (tööaja korralduse teatavate aspektide kohta) takistab lugemast kodus viibitavat valveaega tööajaks, kui vaatamata sellele, et töötaja teostab valvet kodus, lasuvad tal valveaja jooksul kohustused (nt kohustus reageerida tööandja väljakutsele 8 minuti jooksul), mis piiravad väga oluliselt muuga tegelemise võimalust?
            
         
      (1)  Euroopa Parlamendi ja nõukogu 4. novembri 2003. aasta direktiiv 2003/88/EÜ tööaja korralduse teatavate aspektide kohta (ELT L 299, lk 9, ELT eriväljaanne 05/004, lk 381).